title: Решение (ЕС) 2015/710 на Съвета от 21 април 2015 година относно позицията, която да бъде приета от името на Европейския съюз в рамките на Съвместния комитет, създаден по силата на Споразумението между Европейската общност за въглища и стомана и Република Турция относно търговията с продукти, влизащи в обхвата на Договора за създаване на Европейската общност за въглища и стомана, във връзка със замяната на протокол 1 относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход

text:
                  1.5.2015

                  BG

                  Официален вестник на Европейския съюз

                  L 113/53

            РЕШЕНИЕ (ЕС) 2015/710 НА СЪВЕТА
      от 21 април 2015 година
      относно позицията, която да бъде приета от името на Европейския съюз в рамките на Съвместния комитет, създаден по силата на Споразумението между Европейската общност за въглища и стомана и Република Турция относно търговията с продукти, влизащи в обхвата на Договора за създаване на Европейската общност за въглища и стомана, във връзка със замяната на протокол 1 относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
      като взе предвид предложението на Европейската комисия,
      като има предвид, че:

                  (1)

                  Протокол 1 към Споразумението между Европейската общност за въглища и стомана и Република Турция относно търговията с продукти, влизащи в обхвата на Договора за създаване на Европейската общност за въглища и стомана (1) („Споразумението“) се отнася до определението на понятието „продукти с произход“ и методите на административно сътрудничество („протокол 1“).

                  (2)

                  В Регионалната конвенция за паневросредиземноморските преференциални правила за произход (2) („Конвенцията“) се определят разпоредби относно произхода на стоките, които се търгуват по силата на съответните споразумения, сключени между договарящите страни.

                  (3)

                  Съюзът и Турция подписаха Конвенцията съответно на 15 юни 2011 г. и на 4 ноември 2011 г.

                  (4)

                  Съюзът и Турция депозираха своите документи за приемане при депозитаря на Конвенцията съответно на 26 март 2012 г. и на 4 декември 2013 г. В резултат на това и съгласно член 10, параграф 3 от Конвенцията тя влезе в сила за Съюза на 1 май 2012 г., а за Турция — на 1 февруари 2014 г.

                  (5)

                  В член 6 от Конвенцията се предвижда всяка договаряща страна да вземе подходящи мерки, за да гарантира нейното ефективно прилагане. С оглед на това Съвместният комитет, създаден по силата на Споразумението, следва да приеме решение за замяна на протокол 1 с нов протокол, в който по отношение на правилата за произход се прави препратка към Конвенцията.

                  (6)

                  Следователно позицията на Съюза в рамките на Съвместния комитет следва да се основава на приложения проект на решение,

            ПРИЕ НАСТОЯЩОТО РЕШЕНИЕ:
      Член 1
      Позицията, която да бъде приета от името на Европейския съюз в рамките на Съвместния комитет, създаден по силата на Споразумението между Европейската общност за въглища и стомана и Република Турция относно търговията с продукти, влизащи в обхвата на Договора за създаване на Европейската общност за въглища и стомана, във връзка със замяната на протокол 1 относно определението на понятието „продукти с произход“ и методите на административно сътрудничество към посоченото споразумение с нов протокол, в който по отношение на правилата за произход се прави препратка към Регионалната конвенция за паневросредиземноморските преференциални правила за произход, се основава на проекта на решение на Съвместния комитет, приложен към настоящото решение.
      Внасянето на незначителни промени в проекта на решение на Съвместния комитет може да бъде одобрено от представителите на Съюза в Съвместния комитет, без да е необходимо допълнително решение на Съвета.
      Член 2
      Решението на Съвместния комитет се публикува в Официален вестник на Европейския съюз.
      Член 3
      Настоящото решение влиза в сила в деня на приемането му.

         Съставено в Люксембург на 21 април 2015 година.

               За Съвета

               Председател

            E. RINKĒVIČS

         (1)  ОВ L 227, 7.9.1996 г., стр. 3.

         (2)  ОВ L 54, 26.2.2013 г., стр. 4.

         ПРОЕКТ НА
         РЕШЕНИЕ № … НА СЪВМЕСТНИЯ КОМИТЕТ ЕС — ТУРЦИЯ
         от …
         за замяна на протокол 1 към Споразумението между Европейската общност за въглища и стомана и Република Турция относно търговията с продукти, влизащи в обхвата на Договора за създаване на Европейската общност за въглища и стомана, относно определението на понятието „продукти с произход“ и методите на административно сътрудничество
         СЪВМЕСТНИЯТ КОМИТЕТ ЕС — ТУРЦИЯ,
         като взе предвид Споразумението между Европейската общност за въглища и стомана и Република Турция относно търговията с продукти, влизащи в обхвата на Договора за създаване на Европейската общност за въглища и стомана (1), и по-специално член 6, параграф 2 от него,
         като взе предвид протокол 1 към Споразумението между Европейската общност за въглища и стомана и Република Турция относно търговията с продукти, влизащи в обхвата на Договора за създаване на Европейската общност за въглища и стомана, относно определението на понятието „продукти с произход“ и методите на административно сътрудничество,
         като има предвид, че:

                     (1)

                     Член 6, параграф 2 от Споразумението между Европейската общност за въглища и стомана и Република Турция относно търговията с продукти, влизащи в обхвата на Договора за създаване на Европейската общност за въглища и стомана („Споразумението“), се отнася до протокол 1 към Споразумението („протокол 1“), в който се определят правилата за произход и се предвижда кумулация на произход между Съюза, Турция и другите договарящи страни по Регионалната конвенция за паневросредиземноморските преференциални правила за произход (2) („Конвенцията“).

                     (2)

                     В член 39 от протокол 1 се посочва, че създаденият по член 14 от Споразумението Съвместен комитет може да реши да измени разпоредбите на посочения протокол.

                     (3)

                     Целта на Конвенцията е да замени протоколите относно правилата за произход, които са в сила между държавите от паневросредиземноморския регион, с единен правен акт.

                     (4)

                     Съюзът и Турция подписаха Конвенцията съответно на 15 юни 2011 г. и 4 ноември 2011 г.

                     (5)

                     Съюзът и Турция депозираха своите документи за приемане при депозитаря на Конвенцията съответно на 26 март 2012 г. и на 4 декември 2013 г. В резултат на това и съгласно член 10, параграф 3 от Конвенцията, тя влезе в сила за Европейския съюз на 1 май 2012 г., а за Турция — на 1 февруари 2014 г.

                     (6)

                     Конвенцията включи участниците в процеса на стабилизиране и асоцииране в паневросредиземноморската зона за кумулация на произход.

                     (7)

                     Поради това протокол 1 следва да бъде заменен с нов протокол, който съдържа препратка към Конвенцията,

               ПРИЕ НАСТОЯЩОТО РЕШЕНИЕ:
         Член 1
         Протокол 1 към Споразумението между Европейската общност за въглища и стомана и Република Турция относно търговията с продукти, влизащи в обхвата на Договора за създаване на Европейската общност за въглища и стомана, относно определението на понятието „продукти с произход“ и методите на административно сътрудничество се заменя с текста на приложението към настоящото решение.
         Член 2
         Настоящото решение влиза в сила в деня на приемането му.
         То се прилага от … (*).

            Съставено в

                  За Съвместния комитет ЕС-Турция

                  Председател

            (1)  ОВ L 227, 7.9.1996 г., стр. 3.

            (2)  ОВ L 54, 26.2.2013 г., стр. 4.

            (*)  Датата на прилагане ще бъде определена от Съвместния комитет.

            ПРИЛОЖЕНИЕ

                  „Протокол 1
                  относно определението на понятието „продукти с произход“ и методите на административно сътрудничество
                  Член 1
                  Приложими правила за произход
                  1.   За целите на изпълнението на настоящото споразумение се прилагат допълнение I и съответните разпоредби от допълнение II към Регионалната Конвенция за паневросредиземноморските преференциални правила за произход (1) („Конвенцията“).
                  2.   Всички препратки към „съответното споразумение“ в допълнение I и в съответните разпоредби от допълнение II към Конвенцията се тълкуват като препратки към настоящото споразумение.
                  Член 2
                  Уреждане на спорове
                  1.   При възникване на спорове във връзка с процедурите за проверка по член 32 от допълнение I към Конвенцията, които не могат да бъдат уредени между митническите органи, поискали проверката, и митническите органи, отговорни за извършването на тази проверка, тези спорове се отнасят до Съвместния комитет.
                  2.   Във всички случаи уреждането на спорове между вносителя и митническите органи на държавата вносител се извършва съгласно законодателството на посочената държава.
                  Член 3
                  Изменения на протокола
                  Съвместният комитет може да вземе решение за изменение на настоящия протокол.
                  Член 4
                  Оттегляне от конвенцията
                  1.   Ако Европейския съюз или Турция изпрати писмено предизвестие до депозитаря на Конвенцията относно намерението си да се оттегли от Конвенцията съгласно член 9 от нея, Европейският съюз и Турция започват незабавно преговори по правилата за произход за целите на изпълнението на настоящото споразумение.
                  2.   До влизането в сила на договорените нови правила за произход приложимите към момента на оттеглянето правила за произход, които се съдържат в допълнение I и, когато е уместно, в съответните разпоредби от допълнение II към Конвенцията, продължават да се прилагат към настоящото споразумение. Независимо от това от момента на оттеглянето правилата за произход, които се съдържат в допълнение I и, когато е уместно, в съответните разпоредби от допълнение II към конвенцията, се тълкуват така, че да позволяват двустранна кумулация единствено между Европейския съюз и Турция.
                  Член 5
                  Преходни разпоредби — кумулация
                  Независимо от разпоредбите на член 16, параграф 5 и член 21, параграф 3 от допълнение I към Конвенцията, когато кумулацията обхваща само държави от ЕАСТ, Фарьорските острови, Европейския съюз, Турция и участниците в процеса на стабилизиране и асоцииране, доказателството за произход може да бъде сертификат за движение EUR.1 или декларация за произход.“

               (1)  ОВ L 54, 26.2.2013 г., стр. 4.


title: 2011/579/ЕС: Решение на Европейския парламент от 10 май 2011 година относно приключването на сметките на Европейската агенция за околната среда за финансовата 2009 година

text:
               27.9.2011

               BG

               Официален вестник на Европейския съюз

               L 250/160

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейската агенция за околната среда за финансовата 2009 година
   (2011/579/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за околната среда за финансовата 2009 година,

               —

               като взе предвид доклада на Сметната палата относно окончателните годишни отчети на Европейската агенция за околната среда за финансовата 2009 година, придружен от отговорите на Агенцията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕИО) № 1210/90 на Съвета от 7 май 1990 г. за създаване на Европейска агенция за околната среда и Европейска мрежа за информация и наблюдение на околната среда (3), и по-специално член 13 от него,

               —

               като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (4), и по-специално член 13 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0122/2011),

               1.

               Одобрява приключването на сметките на Европейската агенция за околната среда за финансовата 2009 година.

               2.

               Възлага на своя председател да предаде настоящото решение на изпълнителния директор на Европейската агенция за околната среда, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 58.

      (2)  ОВ L 248, 16.9.2002 г., стр. 1.

      (3)  ОВ L 120, 11.5.1990 г., стр. 1.

      (4)  ОВ L 126, 21.5.2009 г., стр. 13.

      (5)  ОВ L 357, 31.12.2002 г., стр. 72.


title: Решение (ЕС) 2017/426 на Съвета от 7 март 2017 година за назначаване на един член и един заместник-член, предложени от Кралство Дания, в Комитета на регионите

text:
               10.3.2017

               BG

               Официален вестник на Европейския съюз

               L 64/108

         РЕШЕНИЕ (ЕС) 2017/426 НА СЪВЕТА
   от 7 март 2017 година
   за назначаване на един член и един заместник-член, предложени от Кралство Дания, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Дания,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. На 5 април 2016 г. с Решение (ЕС) 2016/522 на Съвета (4) г-н Thomas KASTRUP-LARSEN беше заменен от г-н Erik NIELSEN в качеството му на член.

               (2)

               След изтичането на мандата на г-н Erik NIELSEN се освободи едно място за член на Комитета на регионите.

               (3)

               С назначаването на г-жа Kirstine BILLE за член на Комитета на регионите се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за член:

                           —

                           г-жа Kirstine BILLE, Deputy Mayor of Syddjurs Municipality,

               б)

               за заместник-член:

                           —

                           г-жа Kirsten JENSEN, Deputy Mayor of Hillerød Municipality.

         Член 2
   Настоящото решение влиза в сила в деня на приемането му.

      Съставено в Брюксел на 7 март 2017 година.

            За Съвета

            Председател

         L. GRECH

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).

      (4)  Решение (ЕС) 2016/552 на Съвета от 5 април 2016 г. за назначаване на член, предложен от Кралство Дания, в Комитета на регионите (ОВ L 95, 9.4.2016 г., стр. 12).


title: 2009/652/ЕО: Решение на Европейския парламент от 23 април 2009 година относно приключването на сметките на Европейския център за профилактика и контрол върху заболяванията за финансовата 2007 година

text:
               26.9.2009

               BG

               Официален вестник на Европейския съюз

               L 255/136

      РЕШЕНИЕ НА ЕВРОПЕЙСКИЯ ПАРЛАМЕНТ

   от 23 април 2009 година
   относно приключването на сметките на Европейския център за профилактика и контрол върху заболяванията за финансовата 2007 година
   (2009/652/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейския център за профилактика и контрол върху заболяванията за финансовата 2007 година, придружен от отговорите на Центъра (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A6-0170/2009),

               1.

               Удостоверява, че окончателните годишни отчети на Европейския център за профилактика и контрол върху заболяванията са приложени към доклада на Сметната палата.

               2.

               Одобрява приключването на сметките на Европейския център за профилактика и контрол върху заболяванията за финансовата 2007 година.

               3.

               Възлага на своя председател да предаде настоящото решение на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 48.

      (2)  ОВ C 311, 5.12.2008 г., стр. 122.

      (3)  ОВ L 248, 16.9.2002 г., стр. 1.

      (4)  ОВ L 142, 30.4.2004 г., стр. 1.

      (5)  ОВ L 357, 31.12.2002 г., стр. 72.


title: 2010/539/ЕС: Решение на Европейския парламент от 5 май 2010 година относно приключването на сметките на Европейската агенция за безопасност и здраве при работа за финансовата 2008 година

text:
               25.9.2010

               BG

               Официален вестник на Европейския съюз

               L 252/191

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно приключването на сметките на Европейската агенция за безопасност и здраве при работа за финансовата 2008 година
   (2010/539/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за безопасност и здраве при работа за финансовата 2008 година,
   като взе предвид доклада на Сметната палата относно годишните отчети на Европейската агенция за безопасност и здраве при работа за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (3), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по заетост и социални въпроси (A7-0069/2010),

               1.

               Одобрява приключването на сметките на Европейската агенция за безопасност и здраве при работа за финансовата 2008 година.

               2.

               Възлага на своя председател да предаде настоящото решение на директора на Европейската агенция за безопасност и здраве при работа, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 49.

      (2)  ОВ L 248, 16.9.2002 г., стр. 1.

      (3)  ОВ L 216, 20.8.1994 г., стр. 1.

      (4)  ОВ L 357, 31.12.2002 г., стр. 72.


title: 2012/524/ЕС: Решение на Съвета от 24 септември 2012 година за назначаване на член и заместник-член от Чешката република в Комитета на регионите

text:
               28.9.2012

               BG

               Официален вестник на Европейския съюз

               L 263/41

         РЕШЕНИЕ НА СЪВЕТА
   от 24 септември 2012 година
   за назначаване на член и заместник-член от Чешката република в Комитета на регионите
   (2012/524/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Чешката република,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Pavel BÉM се освободи едно място за член на Комитета на регионите. След изтичането на мандата на г-жа Milada EMMEROVÁ се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           г-н Bohuslav SVOBODA, primátor, hlavní město Praha

                     и

               б)

               за заместник-член:

                           —

                           г-н Milan CHOVANEC, hejtman, Plzeňský kraj.

         Член 2
   Настоящото решение влиза в сила в деня на приемането му.

      Съставено в Брюксел на 24 септември 2012 година.

            За Съвета

            Председател

         A. D. MAVROYIANNIS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение (ЕС) 2015/1994 на Съвета от 26 октомври 2015 година за подписването от името на Европейския съюз на Протокол за изменение на Споразумението между Европейската общност и Княжество Лихтенщайн, което предвижда мерки с равностоен ефект на предвидените в Директива 2003/48/ЕО на Съвета относно данъчното облагане на доходи от спестявания под формата на лихвени плащания

text:
               6.11.2015

               BG

               Официален вестник на Европейския съюз

               L 290/16

         РЕШЕНИЕ (ЕС) 2015/1994 НА СЪВЕТА
   от 26 октомври 2015 година
   за подписването от името на Европейския съюз на Протокол за изменение на Споразумението между Европейската общност и Княжество Лихтенщайн, което предвижда мерки с равностоен ефект на предвидените в Директива 2003/48/ЕО на Съвета относно данъчното облагане на доходи от спестявания под формата на лихвени плащания
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 115 във връзка с член 218, параграф 5 и член 218, параграф 8, втора алинея от него,
   като взе предвид предложението на Европейската комисия,
   като има предвид, че:

               (1)

               На 14 май 2013 г. Съветът оправомощи Комисията да започне преговори с Княжество Лихтенщайн за изменение на Споразумението между Европейската общност и Княжество Лихтенщайн, което предвижда мерки с равностоен ефект на предвидените в Директива 2003/48/ЕО на Съвета относно данъчното облагане на доходи от спестявания под формата на лихвени плащания (1) („Споразумението“), с цел привеждане на Споразумението в съответствие с неотдавнашните инициативи на международно равнище, на които беше договорено автоматичният обмен на информация да се насърчава като международен стандарт.

               (2)

               Текстът на Протокола за изменение на Споразумението („Протокол за изменение“), който е резултат от проведените преговори, надлежно отразява дадените от Съвета насоки за водене на преговорите, тъй като привежда Споразумението в съответствие с последните инициативи на международно равнище по отношение на автоматичния обмен на информация, а именно световния стандарт за автоматичен обмен на информация за финансови сметки по данъчни въпроси, разработен от Организацията за икономическо сътрудничество и развитие (ОИСР). Съюзът, неговите държави членки и Княжество Лихтенщайн участваха активно в работата на Световния форум на ОИСР за подпомагане на развитието и прилагането на този стандарт. Текстът на Споразумението, изменено с Протокола за изменение, е правното основание за прилагане на световния стандарт в отношенията между Съюза и Княжество Лихтенщайн.

               (3)

               Протоколът за изменение следва да бъде подписан,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Протокола за изменение на Споразумението между Европейската общност и Княжество Лихтенщайн, което предвижда мерки с равностоен ефект на предвидените в Директива 2003/48/ЕО на Съвета относно данъчното облагане на доходи от спестявания под формата на лихвени плащания, при условие на сключването на посочения Протокол за изменение (2).
   Член 2
   Председателят на Съвета се оправомощава да посочи лицата, упълномощени да подпишат Протокола за изменение от името на Съюза.
   Член 3
   Настоящото решение влиза в сила в деня на приемането му.

      Съставено в Люксембург на 26 октомври 2015 година.

            За Съвета

            Председател

         C. DIESCHBOURG

      (1)  ОВ L 379, 24.12.2004 г., стр. 84.

      (2)  Текстът на Протокола за изменение ще бъде публикуван заедно с решението за неговото сключване.


title: Решение на Комисията от 27 февруари 2008 година за определяне на окончателния размер на периодичните санкционни плащания, наложени на Microsoft Corporation с Решение C(2005) 4420 окончателен (дело COMP/C-3/37.792 — Microsoft) (нотифицирано под номер C(2008) 764 окончателен)

text:
               18.7.2009

               BG

               Официален вестник на Европейския съюз

               C 166/20

      РЕШЕНИЕ НА КОМИСИЯТА

   от 27 февруари 2008 година
   за определяне на окончателния размер на периодичните санкционни плащания, наложени на Microsoft Corporation с Решение C(2005) 4420 окончателен
   (дело COMP/C-3/37.792 — Microsoft)
   (нотифицирано под номер C(2008) 764 окончателен)
   (Само текстът на английски език е автентичен)
   2009/C 166/08

      На 27 февруари 2008 г. Комисията прие решение за определяне на окончателния размер на периодичните санкционни плащания, наложени на Microsoft Corporation с Решение C(2005) 4420 окончателен („решението от февруари 2008 г.“). В съответствие с разпоредбите на член 30 от Регламент (ЕО) № 1/2003 на Съвета
       (1)
      с настоящото Комисията публикува имената на страните и основното съдържание на решението, включително наложените санкции, вземайки предвид законния интерес на предприятията за защита на търговските им интереси. Неповерителна версия на пълния текст на решението е достъпна на автентичния език на делото и на работните езици на Комисията на уебсайта на ГД „Конкуренция“:

      http://europa.eu.int/comm/competition/index_en.html

   1.   ОБОБЩЕНИЕ НА ДЕЛОТО

   1.1.   История на делото

               1.

               На 24 март 2004 г. Комисията прие Решение 2007/53/ЕО по производство съгласно член 82 от Договора за ЕО (дело COMP/C-3/37.792) с адресат Microsoft Corporation („Microsoft“) (2). В това решение („решението“) Комисията установява наред с другото, че Microsoft е нарушила член 82 от Договора за ЕО и член 54 от Споразумението за Европейското икономическо пространство чрез отказа си, от октомври 1998 г. до датата на решението, да разкрие определена „информация за съвместимост“ (3) на продавачите на продукти, състоящи се от операционна система за сървъри на работни групи, което да им позволи да развиват и разпространяват съвместими продукти.

               2.

               Член 5, букви a) и в) от диспозитивната част на решението гласи:

                           „а)

                           Microsoft Corporation, в срок до 120 дни от датата на уведомяване за настоящото решение, предоставя информация за съвместимост на всяко предприятие, имащо интерес в развитие и разпространение на продукти, състоящи се от операционна система за сървъри на работни групи и при разумни и недискриминационни условия позволява ползването на информацията за съвместимост от такива предприятия с цел развитие и разпространение на продукти, състоящи се от операционна система за сървъри на работни групи […]

                           в)

                           Microsoft Corporation, в срок до 120 дни от датата на уведомяване за настоящото решение, изготвя механизъм за оценка, който да предоставя на заинтересованите предприятия практически приложима възможност да се информират относно обхвата и условията за ползване на информацията за съвместимост; относно механизма за оценка, Microsoft Corporation може да налага разумни и недискриминационни условия, за да гарантира, че достъпът до информацията за съвместимост се предоставя само за извършване на оценка“.

         1.2.   Неспазване на решението

               3.

               С оглед на трайното неспазване от Microsoft на решението, след повече от една година след приемането на решението, на 10 ноември 2005 г. Комисията приема решение за налагане на периодични санкционни плащания на Microsoft съгласно член 24, параграф 1 от Регламент (ЕО) № 1/2003 („решението по член 24, параграф 1“). Член 1 от решението по член 24, параграф 1 гласи следното:
               „До 15 декември 2005 г. Microsoft Corporation осигурява пълно спазване на задълженията, посочени в член 5, букви a) и в) от решението на Комисията (C(2004) 900) от 24 март 2004 г.
               При липса на такова спазване на Microsoft Corporation ще бъдат наложени периодични санкционни плащания в размер на 2 млн. EUR дневно, считано от тази дата.“

               4.

               Решението по член 24, параграф 1, предварително установява два аспекта, по отношение на които Microsoft не е изпълнила задълженията си, съгласно член 5, букви a) и в) от решението от 2004 г. Първо, Microsoft не е предоставила пълна и точна техническа документация, включваща информация относно съвместимостта. Второ, сумите за достъп или употреба на информацията за съвместимост, искани от Microsoft по онова време, са счетени за прекомерно високи.

               5.

               След приемането на решението по член 24, параграф 1 Microsoft предостави преработено техническо описание на протоколите, които се отнасят до комуникацията между персонални компютри с операционна система Windows и сървъри на работни групи („техническата документация“) (4). Проведеният преглед на различните версии на техническата документация, предоставени от Microsoft, налага извода, че документацията все още не предоставя на заинтересованите предприятия пълна и точна информация за съвместимостта съгласно изискването на решението от 2004 г.

               6.

               На 12 юли 2006 г. Комисията приема решение в съответствие с член 24, параграф 2 от Регламент (ЕО) № 1/2003, с което сумата от 280,5 млн. EUR се определя като окончателен размер на периодичното санкционно плащане, наложено с решението по член 24, параграф 1, за периода между 16 декември 2005 г.—20 юни 2006 г. по отношение на първия аспект на неспазване, посочен в решението по член 24, параграф 1, и по-конкретно фактът, че Microsoft не е предоставила пълна и точна техническа документация, съдържаща информацията за съвместимост.

               7.

               Решението от 12 юли 2006 г. също изменя член 1 от решението по член 24, параграф 1, дотолкова доколкото с него се увеличава периодичното санкционно плащане, наложено на Microsoft за неспазване на задълженията ѝ по член 5, букви a) и в) от решението от 2004 г., на 3 млн. EUR на ден, считано от 1 август 2006 г.

               8.

               Докато работата по техническата документация продължава, Комисията разглежда втория аспект на неспазване, посочен в решението по член 24, параграф 1, и по-конкретно фактът, че Microsoft не предоставя информация за съвместимостта при разумни условия.

               9.

               След като на 1 март 2007 г. на Microsoft е изпратено изложение на възраженията, на 21 май 2007 г. корпорацията подава преработени споразумения за протоколна програма за сървъри на работни групи („WSPP“), които регулират достъпа и употребата на информацията за съвместимост. Тези споразумения включват ценоразпис с по-ниски ставки в сравнение с предишните предложения. Microsoft заявява, че ще прилага тези по-ниски ставки със задна дата, считано от датата на приемане на решението от 2004 г. По различни поводи Microsoft преди е предоставяла преработени версии на схемите за заплащане на WSPP, чиято първа версия е от 29 октомври 2004 г., и е намалявала приложимите ставки на няколко пъти.

         1.3.   Процедура

               10.

               На 1 март 2007 г. на Microsoft е изпратено изложение на възраженията („изложението на възраженията“), в което се набляга на предварителното заключение, че Microsoft все още не е изпълнила задължението си да предостави информация за съвместимостта при разумни и недискриминационни условия.

               11.

               На 23 април 2007 г. Microsoft отговаря на изложението на възраженията, като отхвърля възможността да се проведе устно изслушване.

               12.

               На 21 май 2007 г. Microsoft подава преработени споразумения за протоколна програма за сървъри на работни групи („WSPP“), които регулират достъпа и употребата на информацията за съвместимост. Тези споразумения включват преработения ценоразпис („схемата за заплащане от 21 май 2007 г.“). Microsoft заявява, че „вече официално ще въведе по-ниските ставки“ със задна дата, считано от датата на приемане на решението. По различни поводи Microsoft преди е предоставяла преработени версии на схемите за заплащане на WSPP, чиято първа версия е от 29 октомври 2004 г., и е намалявала приложимите ставки на няколко пъти. Наложи се всички тези схеми за заплащане да бъдат обявени за неразумни съгласно критериите за ценообразуване, които обосновават решението, така както е отразено в принципите за ценообразуване на WSPP, договорени с Microsoft. Тези принципи се основават на три критерия за определяне на стойността на информацията за съвместимост на Microsoft за клиентите ѝ, като се изключи „стратегическата стойност“, произлизаща от пазарната мощ на Microsoft на пазара на операционни системи за персонални компютри на клиента или на пазара на операционни системи за сървъри за работни групи (т.е. сравнението на творенията и иновациите на Microsoft с технологии, подобни на тях).

               13.

               На 24 юли 2007 г. на Microsoft се изпраща писмо с факти, в което се оценяват преработките на схемата за заплащане на Microsoft, въведена след приемането на изложението на възраженията, и с което предприятието се приканва да изложи своите мнения, което се случва на 31 август 2007 г.

               14.

               На 22 октомври 2007 г. Microsoft въвежда нова схема за заплащане за споразуменията за протоколната програма за сървъри на работни групи (WSPP). Тази нова схема предвижда непатентно споразумение, съгласно което достъпът и използването на информацията за съвместимост се предоставя срещу еднократно заплащане на сумата от 10 000 EUR. В световен мащаб съществува патентно споразумение, осигуряващо патентен лиценз за тези части от информацията за съвместимост, за които Microsoft твърди, че са обхванати от патентното право, или срещу комисионна от 0,4 % от нетните приходи на ползващия лиценза, или срещу разделна цена, при която се предвижда комисионна от 0,25 % в рамките на ЕИП, и 3,87 % другаде по света. При приемането на решението на 27 февруари 2008 г. Комисията счита, че схемата за заплащане от 22 октомври 2007 г. вече не поражда възражения относно разумния и недискриминационен характер на ставките.

         1.4.   Предприятието и въпросния продукт

               15.

               Microsoft е софтуерно предприятие със седалище в Редмонд, щата Вашингтон, САЩ. Оборотът на Microsoft за финансовата година от юли 2006 г. до юни 2007 г. е 51 120 млн. USD. Microsoft дава работа на 78 500 души в целия свят. Microsoft присъства във всички държави в рамките на ЕИП.

               16.

               Продуктите, засегнати от настоящата процедура, са „операционни системи Windows за сървъри на работни групи“ съгласно определението на член 1, параграф 9 от решението.

         1.5.   Характер на неизпълнението

               17.

               Съгласно посоченото в съображение 1003 от решението, целта на решението „е да гарантира на конкурентите на Microsoft възможност да развиват продукти, които са съвместими с домейновата архитектура на Windows, основно поддържана от операционните системи Windows за потребителски персонални компютри, и по този начин реално да конкурират операционната система за сървъри на работни групи на Microsoft“.

               18.

               Съгласно посоченото в съображение 1008 от решението „изискването за условията, наложени от Microsoft, да бъдат разумни и недискриминационни се прилага по-специално за […] ii) за всяко заплащане, наложено от Microsoft за доставка; това възнаграждение не следва да отразява „стратегическата стойност“, произлизаща от пазарната мощ на Microsoft на пазара на операционни системи за персонални компютри на клиента или на пазара на операционни системи за сървъри за работни групи“.

               19.

               Решението от февруари 2008 г. оценява доколко Microsoft отговаря на изискванията на член 5, буква a) от решението въз основа на преработените споразумения за WSPP, така както са изпратени от Microsoft на 21 май 2007 г., заедно със системата за заплащане на WSPP, приложима съгласно тях. Тъй като тази схема на заплащане предвижда по-ниски ставки спрямо предишни версии на споразуменията за WSPP, оценката се прилага a fortiori и за схемите на заплащане от тези предишни версии. Съгласно схемата за всички WSPP протоколи по непатентното WSPP споразумение се прилага тарифа от 0,5 % от нетните приходи на получателя, а за всички патентни лицензи, обхващащи WSPP протоколи по WSPP споразумението само с патент, тарифата е 0,7 % от нетните приходи на получателя.

               20.

               Решението от февруари 2008 г. е съсредоточено върху задължението на Microsoft съгласно член 5, буква a) от решението от 2004 г. да предоставя непатентованата информация за съвместимост срещу разумно заплащане.

               21.

               В решението от февруари 2008 г. Комисията подчертава, че принципите на ценообразуване на WSPP отразяват по подходящ начин обосновката на решението от 2004 г., изразена в съображения 1003 и 1008 ii) от него. В решението от 27 февруари 2008 г. се заключава, че при липсата на убедителни доказателства за иновативната същност на почти всички непатентни протоколни технологии на Microsoft, разкривани чрез техническата документация на информацията за съвместимост, и с оглед на пазарната оценка на сравними технологии (за сравнение вж. резюмето на принципите на ценообразуване на WSPP, посочени в параграф 10 по-горе), схемите на Microsoft за заплащане, използвани преди 22 октомври 2007 г., следва да се считат за неразумни съгласно член 5, буква a) от решението. Оценката се потвърждава от докладите на контролиращото доверено лице, както и от външни технически експерти, TAEUS.

         2.   ОКОНЧАТЕЛЕН РАЗМЕР НА ПЕРИОДИЧНИТЕ САНКЦИОННИ ПЛАЩАНИЯ

   2.1.   Съответен период на неизпълнение

               22.

               Настоящото решение от 2008 г. се отнася за периода 21 юни 2006 г.—21 октомври 2007 г. („референтният период“).

         2.2.   Окончателен размер на периодичните санкционни плащания за съответния период

               23.

               Решението от 27 февруари 2008 г. определя окончателния размер на периодичните санкционни плащания, наложени на Microsoft, на 899 млн. EUR за референтния период.

               24.

               Съгласно член 24, параграф 2 от Регламент (ЕО) № 1/2003, когато въпросното предприятие е изпълнило задължението, с оглед на което са наложени периодичните санкционни плащания, Комисията може да определи окончателния размер на периодичните санкционни плащания на стойност, по-ниска от тази, която би възникнала според първоначалното решение.

               25.

               При изчисляване на окончателния размер на периодичните санкционни плащания inter alia се вземат предвид следните съображения:

                           —

                           Постоянното неспазване относно разумното и недискриминационно заплащане в рамките на над петнадесет месеца,

                           —

                           Допълнителното завишаване на риска за премахване на ефективната конкуренция на пазара на операционни системи за сървъри на работни групи, посочен в решението от 2004 г.,

                           —

                           Способността на Microsoft да се възползва от неспазването,

                           —

                           Необходимостта от установяването на периодични санкционни плащания, които са пропорционални и достатъчни, за да възпрат неспазването,

                           —

                           Фактът, че от 21 май 2007 г. насам се прилагат значително по-ниски ставки,

                           —

                           Фактът, че решението от февруари 2008 г. се ограничава до непатентованата информация за съвместимост.

         2.3.   Заключение

               26.

               В решението от февруари 2008 г. за периода 21 юни 2006 г.—21 октомври 2007 г. окончателният размер на периодичното санкционно плащане, наложено на Microsoft Corporation с Решение на Комисията C(2005) 4420 окончателен от 10 ноември 2005 г. поради неспазване от нейна страна на задължението ѝ да предоставя информация за съвместимост на заинтересованите предприятия при разумни и недискриминационни условия съгласно член 5, буква a) от решението на Комисията, се установява на 899 млн. EUR.

      (1)  ОВ L 1, 4.1.2003 г., стр. 1.

      (2)  ОВ L 32, 6.2.2007 г., стр. 23.

      (3)  Определение на термина „Информация за съвместимост“ се съдържа в член 1, параграф 1 от решението. То гласи „пълните и точни спецификации за всички протоколи, вградени в операционната система Windows за сървъри на работни групи и които се ползват от сървъри на работни групи Windows за предоставяне на файлови и печатни услуги и услуги за управление на групи и потребители, включително услугите Windows Domain Controller, Active Directory и Group Policy на мрежите от работни групи Windows“.

      (4)  Член 1, параграф 2 от решението от 2004 г. определя „протокол“ като „набор от правила за взаимовръзка и взаимодействие между различни инстанции на операционните системи Windows за сървъри на работни групи и операционните системи Windows за потребителски персонални компютри, работещи на различни компютри в мрежа на работни групи Windows“.